**भारत सरकार**

**कृषि मंत्रालय**

**कृषि एवं सहकारिता विभाग**

**राज्य सभा**

**अतारांकित प्रश्न संख्या 1127**

**23 मार्च, 2012 को उत्तरार्थ**

**विषय : आन्ध्र प्रदेश में मिर्च की खेती करने वाले किसानों को पेश आ रही समस्याएं**

**1127 : श्रीमती गुन्डु सुधारानी :**

**क्या कृषि मंत्री यह बताने की कृपा करेंगे कि :**

(क) क्या सरकार आन्ध्र प्रदेश, विशेष रुप से वारंगल में मिर्च की खेती करने वाले

किसानों को मिर्च के बाजार मूल्य में भारी गिरावट आने की वजह से पेश आ रही

समस्याओं से अवगत है ; और

(ख) यदि हां, तो सरकार की आन्ध्र प्रदेश में मिर्च की खेती करने वाले किसानों की

शिकायतों का निवारण किस तरह करने की योजना है ?

**उत्तर**

**कृषि एवं खाद्य प्रसंस्करण उद्योग मंत्रालय में राज्य मंत्री ( डॉ0 चरण दास महन्त )**

**(क) और (ख) :** आन्ध्र प्रदेश में लाल मिर्च के बाजार मूल्य में किसी असमान्य गिरावट के बारे में कोई रिपोर्ट प्राप्त नहीं हुई है | इसके अतिरिक्त, लाल मिर्च जैसी खराब होने वाली जिन्सों के उत्पादकों को उनके उत्पाद की संकट बिक्री से बचाने के विषय में, लाभकारी स्तर से नीचे मूल्यों के गिरने की स्थिति में, सरकार बाजार हस्तक्षेप स्कीम (एमआईएस) कार्यान्वित कर रही है, जिसका राज्य सरकार द्वारा लाभ उठाया जा सकता है |

**\*\*\*\*\***